POTRJEN

POTRJEN

Št. zadeve: 35405-196/2021-2550-

Datum: 24. 5. 2022

**Odgovor naročnika na vprašanja vezana na JAVNI POZIV** **za sofinanciranje** **izdelave strokovnih podlag, študij in dokumentacije za monosežigalnice blat komunalnih in skupnih čistilnih naprav prejeta 16.5.2022**

Naročnik je prejel naslednja vprašanja v zvezi s pozivom:

1. ***V točki 4.1 poziva, druga alineja navajate, da je do sofinanciranja upravičena izdelava dokumentacije, študij in strokovnih podlag za monosežigalnice BKČN, s skupno kapaciteto naprave minimalno 3MW termične moči vhodnega goriva. Prijavitelj za izkazovanje doseganja termične moči vhodnega goriva naprave 3MW vlogi priloži seznam čistilnih naprav, od katerih bo prevzemal blato in pisma o nameri upravljavcev čistilnih naprav, da bodo zagotovili navedene količine blata svojih čistilnih naprav. V prilogi 5 navajate tudi obrazec »Pisma o nameri upravljavcev čistilnih naprav« v katerem zahtevate žig in podpis upravljavca.***
	1. ***V preteklosti ste vedno narekovali in zahtevali podpisana pisma o nameri s strani lokalnih skupnosti. To izhaja iz večih odstavkov zapisa vaših dokumentov:***

***Informacija glede odziva občin na poziv Ministrstva za okolje in prostor (MOP) za pripravo pobude lokalnih skupnosti za postavitev objekta za termično obdelavo (monosežig) blata iz komunalnih čistilnih naprav in poziv za posredovanje dodatnih informacij zainteresiranih lokalnih skupnosti za upravičenost sofinanciranja priprave Študije izvedljivosti postavitvi objekta za monosežig blata iz komunalnih čistilnih naprav s strani MOP, številka 35405 - 196/2021-2550 – 30, z dne 15. 9. 2021 in Poziv za dopolnitev informacije o možnosti izgradnje monosežigalnice za odpadno blato iz komunalnih čistilnih naprav, številka 35405-196/2021-2550-38, z dne 8. 11. 2021***

* 1. ***V skladu z vašimi predhodnimi navodili (alineja a in b) smo pridobili podpisana pisma o nameri s strani lokalnih skupnosti. Vsa do sedaj podpisana pisma o nameri (kopije) so vam bila posredovana skupaj s študijo izvedljivosti termične predelave blata v decembru 2021 in naknadno še v dveh terminih 11. januarja 2022 in 8. marca 2022.***

***Prosimo / pozivamo vas, da ne spreminjate prvotno zastavljenih pogojev in dopustite ter kot pravilno oddano dokumentacijo upoštevate podpisana pisma o nameri s strani lokalnih skupnosti.***

* 1. ***Opomba: Ker so lastniki komunalne infrastrukture lokalne skupnosti menimo, da upravljavci komunalnih čistilni naprav niti ne morejo tovrstnih odločitev in zavez sprejemati sami. Tako mnenje smo po predhodnem povpraševanju in komunikaciji prejeli od večih upravljavcev čistilni naprav. Vsa sporočila, ki smo jih vezano na prevzem in termično predelavo blata v povezavi s podpisom pisem o nameri že vršili konec leta 2021, smo pošiljali tako na naslove komunalnih podjetij kot lokalnih skupnosti. Morda bi lahko tako zastavljeno drugo stran PRILOGE 5 JAVNEGA POZIVA (Pisma o nameri upravljavcev čistilnih naprav) umestili kot prilogo v pismih o nameri, za kar pa potrebujemo bistveno več časa, kot je rok za oddajo dokumentacije na javni poziv.***

ODGOVOR:

Naročnik bo kot ustrezna dokazila štel izjavo iz priloge 5. Vlagatelj izjavi priloži pisma o nameri, podpisana s strani upravljavcev, lahko pa priloži tudi pisma o nameri podpisana s strani lokalnih skupnosti (lastnic infrastrukture) iz katerih izhaja namera zagotavljanja količin BKČN skladna s predmetnim pozivom. Naročnik podaljšuje rok za oddajo dokumentacije, tako da morajo vloge prispeti v Glavno pisarno Ministrstva za okolje in prostor najkasneje do 20. junija 2022 do 12:00 ure.

1. ***V točki 5 poziva navajate upravičene in neupravičene stroške.***

***Izgradnja objektov za termično predelavo blata – monosežigalnica za blato je v naši državi izredno kompleksnega pomena in vzbuja pri veliki večini prebivalstva izjemno skrb za njihovo zdravje in zdravo življenjsko okolje. Vezano na to bo potrebnega veliko ozaveščanja, zakaj pravzaprav potrebujemo take naprave, kako delujejo in kakšne sisteme čiščenja vključujejo in da so vsi izpusti strogo nadzorovani in regulirani. Projektna dokumentacija narekuje načrtovanje kompleksnih objektov, ki v naši državi do sedaj še niso zgrajeni.***

***Pozivamo / prosimo vas, da med upravičene stroške opredelite tudi predvidene stroške ODNOSOV Z JAVNOSTMI in PREGLEDOV (recenzij) PROJEKTNE DOKUMENTACIJE.***

***V nadaljevanju vas vezano na upravičene stroške sprašujemo še:***

* ***Ali so upravičeni stroški tudi stroški izdelave investicijske dokumentacije (DIIP, PIZ, IP), izdelava študije izvedljivosti  z analizo stroškov in koristi, izdelava vloge za nepovratna sredstva EU za izvedbo gradenj, nadzora in obveščanja javnosti, izdelava razpisnih dokumentacij in izvedba razpisnih postopkov za izbiro izvajalcev gradenj, nadzora in obveščanja javnosti?***
* ***Ali je DDV upravičen strošek?***

ODGOVOR:

Da, naročnik bo v okviru upravičenih stroškov: izdelave študij in projektne dokumentacije upošteval tudi stroške investicijske dokumentacije in študije izvedljivosti. Upošteval bo tudi stroške povezane z razpisnimi postopki za izdelavo potrebne dokumentacije.

Naročnik odgovarja, da bo stroške odnosov z javnostmi upošteval kot upravičene v delu, ki bo zajemal javne predstavitve v okviru razgrnitve prostorskih aktov.

Stroškov povezanih s postopki gradnje , nadzora gradnje v tej fazi ne bo upošteval kot upravičenih. Prav tako ne bo kot upravičene upošteval stroške za pridobivanje nepovratnih EU sredstev.

DDV ni upravičen strošek.

1. ***V točki 6 navajate trajanje financiranja. V tej točki je opredeljeno, da so viri financiranja zagotovljeni do 15. 11. 2023.***

***Med faznostmi izplačil, katere navajate v 5. točki: 1. FAZA: izdelava Študije izvedljivosti (do 15 % dodeljenih stroškov sofinanciranja), 2. FAZA: sklep o sprejetem prostorskem aktu umestitve objekta (do 50 % dodeljenih stroškov sofinanciranja), 3. FAZA: pridobitev pravnomočnega gradbenega dovoljenja (35 % dodeljenih stroškov sofinanciranja).***

***Pravnomočno gradbeno dovoljenje zahteva poleg projektne dokumentacije tudi okoljsko in prostorsko dokumentacijo ter izvedbo postopkov javne razgrnitve. Opredeljeni rok za pridobitev pravnomočnega gradbenega dovoljenja, kot navajate v 3. FAZI sofinanciranja, je izjemno kratek oziroma ni realen.***

***Prosimo / pozivamo vas, da že sedaj zagotovite možnost financiranja na realnejši datum pridobitve pravnomočnega gradbenega dovoljenja, ki je po naši oceni predvidoma 31. 12. 2025.***

***V točki 6 ni navedenega datuma od kdaj se financirajo stroški izdelave dokumentacije. Vezano na to imamo vprašanje od kdaj se stroški štejejo za upravičene.***

ODGOVOR: Financiranje je zagotovljeno na podlagi veljavnega Odloka o Programu porabe sredstev Sklada za podnebne spremembe v obdobju 2021–2023 (Uradni list RS, št. 101/21, 44/22 – ZVO-2 in 49/22) na ukrepu 'Razogljičenje, emisije toplogrednih plinov, ukrepi na področju gozdarstva, kmetijstva in odpadkov - Predelava odpadnega blata iz komunalnih in skupnih čistilnih naprav«, z možnostjo podaljšanja do leta 2025, v kolikor bodo zagotovljena finančna sredstva v Skladu za podnebne spremembe.  *Glede datuma financiranja stroškov izdelave dokumentacije* velja, da datum ni posebej določen, upoštevajo se določbe iz vzorca pogodbe.

1. ***V pozivu navajate predlog Dokumenta identifikacije investicijskega projekta (DIIP).***

***Predlagamo vam, da v prilogi 3 za navedbo »DOKUMENT IDENTIFIKACIJE INVESTICIJSKEGA PROJEKTA« dodate še besedo »PREDLOG«.***

ODGOVOR: Skladno z objavo javnega poziva, mora vlagatelj v okviru priloge 3 v fazi vloge na javni poziv najprej preložiti predlog DIIP, kasneje pa bo, na poziv sofinancerja predložil, k vlogi predložil še sklep o sprejemu DIIP.

1. ***Ostala vprašanja:***

***Kakšni so pogoji in merila za izbor sofinanciranja?***

ODGOVOR: Pogoji za izbor so določeni v točki 4 javnega poziva. Ministrstvo za okolje in prostor bo sofinanciralo do 50 % upravičenih stroškov, dejanski odstotek in vrednost sofinanciranja bosta določena glede na skupno vrednost zaprošenih sredstev iz vlog, ki bodo izpolnjevale vse razpisane pogoje za uvrstitev v izbor (točka 4.1 javnega poziva) in ob upoštevanju razpoložljivih sredstev sofinanciranja iz točke 5 javnega poziva. Ker gre za javni poziv, sofinancer vlog, ki bodo izpolnjevale vse razpisane pogoje za uvrstitev v izbor, ne bo razvrščal glede na merila, temveč bodo vse vloge upravičene do sofinanciranja v okviru razpoložljivih finančnih sredstev sofinancerja.